Mis puutub mõlema rahva majanduslike nõuete vastastikusse rahuldamisse, siis  on Eesti-Soome vaheline kaubanduslik läbikäi­mine seni võrdlemisi väike olnud. Vene ajal saatsime me Soome kartulid, puuvilja, telliskivid jne., kuna Soomest vastu saime paberit ja silku. - Iseseisvuse päevil on Soome silk meilt kadunud. Selle asemel saadab Soome meile kirjutus- ja ilupaberi kõrval iseäranis oma metalltööstuse tooteid, kuna meilt Soome peale kartulite hakkab rohkem puuvilja minema.